
TRADITIO ET EXCELLENTIA






A N U N Ţ

În temeiul prevederilor H.G.nr.1336 din 28.10.2022 Universitatea Babeş-Bolyai organizează concurs pentru ocuparea postului de spălătoreasă, vacant pe perioadă determinată de 12 luni, la Centrul Universitar UBB Reșița.
Condiţii generale de participare:
-cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

-cunoaşterea limbii române, scris şi vorbit;

-capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

-stare de sănătate corespunzătoare postului 

- nu are condamnări definitive pentru săvârşirea unor infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;

-nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

-nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare.

Condiţii specifice de participare:

· școală generală;
· vechime în muncă de minim 5 ani;
· experiență profesională în activități de spălare, întreținere, manipulare și gestionare a lenjeriei și materialelor textile, inclusiv experiență dobândită în funcții precum spălătoreasă, cameristă, infirmieră sau în alte posturi care presupun atribuții similare privind schimbarea lenjeriei, respectarea circuitelor funcționale și aplicarea normelor igienico-sanitare – constituie avantaj;

· abilități de muncă în echipă, promptitudine;
· abilități de comunicare și relaționare.
Dosarul de concurs:
Pentru participarea la concurs persoanele interesate vor depune la Secretariatul Centrului Universitar al UBB Reșița, până la data de 20.10.2026, ora 1600, următoarele documente:

1. cererea de înscriere la concurs (formularul se găseşte pe pagina de internet a instituției);

2. copia actului de identitate sau a oricărui alt document care atestă identitatea, potrivit legii, aflate în termen de valabilitate;

3. copia certificatului de căsătorie sau a altui document prin care s-a realizat schimbarea de nume, după caz;

4. copii ale documentelor care atestă nivelul studiilor şi ale altor acte care atestă afectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituția publică;

5. copia carnetului de muncă, a adeverinţei eliberate de angajator pentu perioada lucrată, care să ateste vechimea în muncă și în specialitatea studiilor solicitate pentru ocuparea postului;

6. adeverinţă medicală care să ateste starea de sănătate corespunzătoare, eliberată de medicul de familie al candidatului sau alte unităţi sanitare abilitate cu cel mult 6 luni anterior derulării concursului;

7. certificat de cazier judiciar sau, după caz,extrasul de pe cazierul judiciar sau o declaraţie pe proprie răspundere privind lipsa antecedentelor penale de natură să atragă incompatibilitatea în raport cu funcţia pentru care se candidează;
8. certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare;  
9. curriculum vitae (model european);

10. dovada plății taxei de participare la concurs în cuantum de 50 de lei  (taxa de participare se achită în contul Universității Babeș-Bolyai deschis la Trezoreria Cluj, IBAN: RO35TREZ21620F330500XXXX, cu mențiunea “participare concurs post”);

11. declarație pe proprie răspundere (formularul se găseşte pe pagina de internet a instituției).

Documentele prevăzute la punctele 2, 3, 4 și 5 vor fi prezentate și în original în vederea certificării pentru conformitate cu originalul sau, în cazul în care dosarul este transmis prin poștă electronică vor fi prezentate secretarului comisiei de concurs, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii Deciziei de angajare. 

Selecţia dosarelor de concurs pe baza îndeplinirii condiţiilor de participare va avea loc în termen de cel mult două zile lucrătoare de la încheierea perioadei de depunere a dosarelor. Rezultatele selecţiei dosarelor vor fi afişate în data de 25.11.2026.
Probele concursului:
1. Proba practică va consta în efectuarea schimbării lenjeriei unui pat dintr-o cameră a căminului studențesc, prin îndepărtarea și colectarea corespunzătoare a lenjeriei utilizate, manipularea și transportul acesteia în condiții igienico-sanitare adecvate, urmate de echiparea patului cu lenjerie curată, cu respectarea circuitului funcțional al lenjeriei și a măsurilor de prevenire a contaminării încrucișate. Proba practică se va desfăşura în data de 02.12.2026, ora 1000, la sediul instituției.
Rezultatele la proba practică vor fi afişate în data de 03.12.2026.
2. Interviul în cadrul căruia vor fi testate cunoștințele, abilităţile, aptitudinile şi motivaţia candidaţilor se va desfăşura în data de 08.12.2026, ora 1000, la sediul instituției. Rezultatele la interviu vor fi afişate în data de 09.12.2026.
Rezultatele obţinute la selecţia dosarelor de concurs, proba practică şi interviu se vor afişa pe pagina de internet a instituţiei, cu indicarea numărului de înregistrare al dosarului de concurs. 

Contestaţiile privind  rezultatele obţinute la selecţia dosarelor de concurs,  proba practică sau interviu  se pot depune  în termen de o zi lucrătoare de la data afişării rezultatelor sub sancţiunea decăderii din acest drept.
Contestaţiile se depun la Secretariatul Centrului Universitar al UBB Reșița şi se soluţionează în termen de o zi lucrătoare de la expirarea termenului de depunere.
Rezultatul final al concursului se va afişa în data de 11.12.2026 pe pagina de internet a instituţiei, cu indicarea numărului de înregistrare al dosarului de concurs.

Informaţii suplimentare pot fi obţinute la Secretariatul Centrului Universitar al UBB Reșița sau pe adresa de e-mail ioana.racoti@ubbcluj.ro (persoană de contact Ioana Racoţi).

Director RU,

Ec. Mircea Raţiu

Afişat azi, 13.11.2026                                              


